Lefatshe la Botswana
President—Lt. Gen. (ret.) Seretse Khama Ian Khama
Botswana -- Lesotho -- Namibia -- South Africa -- Swaziland Bakeng sa selemo sa hlahobo (YOA) se qalang ka la kapa ka mora la 1 Pherekgong 2016, dikhrediti tsa lekgetho la matjhabeng di ka se tsekwe e le nyehlisetso ho latela dintlha tsa karolo ya 6quin hobane karolo ena e phumutswe. Le ha ho le jwalo, balefalekgetho jwale ba ka etsa tseko ya mofuta ona wa khrediti ya lekgetho la matjhabeng e le kgulo ho latela dintlha tsa karolo ya 6quat (1C).
Ho tloha ka la 1 Tlhakubele 2016, dikhampani tsohle tse monyetleng wa sena mme di sebetsa ka hara Mabatowa a Ikgethang a Ikonomi (SEZ) di tla lefiswa lekgetho ho latela sekgahla sa 15% e leng se ka tlasana ho sekgahla sa jwale sa lekgetho la dikgwebo sa 28%.
Dikhampani tse bobileng: Sekgeo sa "Dormant Company Details” jwale se kentse sebaka sa dikhampani tse bobileng tse ntseng di phethahatsa diketsahalo tsa mokgethwa hore di tsebahatse lekeno le sa sebeletswang kapa le hlommeng. Ka kopo hlokomela hore ke tlhokeho ya molao ho nehelana ka kgutliso ya lekgetho le ha khampani e le e bobileng.
Ho kentswe sekgeo se setjha sa “Non-Residency” sebakeng seo o lokelang ho bontsha letsatsi leo ka lona khampani e emisitseng ho ba moahi ebang sena se ameha.
Data ya IRP5 e tla be e se e kentse lesedi mme e tla be e notletswe. Ebang o na le di-IRP5 tse fetang mashome a mabedi, ya mashome a mabedi e ka se notlelwe ho o dumella hore o etse diphetoho ho yona.
Ho etela lekala la SARS. Ka kopo bala tataiso ya Ngodiso, Ditokiso le Netefatso (RAV01) ho itokisetsa ditokomane tsa tshehetso tse tlamang (tse amehang) tse hlokehang bakeng sa ho ntjhafatsa dintlha tsa banka le tsa mohlanka wa setjhaba lekaleng la SARS.
Keletso ya Bohlokwa: Dinyehelo le Dikopo tsa Ditokiso (RFC) di ka etswa ka mokgwa wa elektronike ho eFiling kapa lekaleng la SARS.
Lekgetho la Lekeno la Kgwebo ke eng?
Morao tjena re thakgotse kgutliso e ntjha ya ITR14 jwalo ka karolo ya rona ya ntjhafatso ya Lekgetho la Lekeno la Kgwebo leo maikemisetso ka yona e leng ho ntlafatsa tshebetso e phethahetseng le boikobelo. Ho fumana tse ngata mabapi le dintlafatso tse ntjha Kgutlisong ya Lekgetho la Lekeno la Dikhampani (ITR14) le seo o tlamehang ho se etsa, tobetsa mona feela.
Dikoporasi tsa Kgwebo e Nnyane di hopotswa ka ditokiso tsa molao tse mabapi le moedi wa Lekeno lohle pele ho ditloso (Gross Income) mmoho le dikgahla tse tswelang pele tsa lekgetho. Bala tse ngata mona.
CIT e shebane le (empa ha e felle feela) dikhampaning tse latelang tse angwang ke Molao wa Lekgetho la Lekeno, wa 1962 bakeng sa tefo ya lekgetho la lekeno lohle le fumanweng ke kapa le ba hlometseng ka nako ya selemo sa ditjhelete:
Makgotla a Taolo ya Bodulo
Kgwebo e nngwe le e nngwe e nang le boikarabelo ba ho lefa lekgetho tlasa Molao wa Lekgetho la Lekeno wa 1962, e lokela ho ingodisa le SARS jwalo ka molefalekgetho. O ka ingodisa hang feela bakeng sa mefuta ya makgetho a fapaneng ka ho sebedisa mokgwatshebetso wa lesedi la tlelaente.
Keletso ya Bohlokwa: Le pele o ka qala ho tlatsa ITR14 ya hao netefatsa hore dintlha tsa kgwebo ya hao ke tsa moraorao tjena. Jwale etela 'boloka dintlha tsa ka tsa kgwebo di ntjhafetse' ho fumana mokgwa wa ho etsa sena.
Molefalekgetho e mong le e mong o lokela ho nehelana ka kgutliso ya lekeno la dikgwedi tse leshome le metso e mmedi ka mora selemo sa ditjhelete, foromong e laetsweng. Dikgutliso di ka nyehelwa ka mokgwa wa elektronike ka tsela ya e-Filing kapa ka letsoho lekaleng la SARS moo molefalekgetho a ngodisitsweng teng.
Keletso ya Bohlokwa: Ha o tlatsa kgutliso ya hao, o tla lokela hore o nehelane ka khoutu ya SIC ya kgwebo ya hao. Ho fumana khoutu ya hao e amehang, ka kopo tobetsa mona.
Tefo ya boraro – dikgweding tse supileng ka mora selemo sa hlahlobo sa balefalekgetho mafelong a Hlakola le dikgweding tse tshelela ka mora selemo sa hlahlobo mabakeng ohle a mang.
Tefo ya lekgetho ka lebaka la tsebiso ya hlahlobo e ntshitsweng ke SARS e tlameha ho etswa ka nako e totobaditsweng tsebisong e jwalo.
Lekgetho la Lekeno la Kgwebo le leshwa ka sekgahla sa 28%.
Ditefo di ka etswa ka ho sebedisa boikgethelo bona bo latelang:
Mokgwa o potlakileng wa tefo (Swift payment) mme ona o ama ditefo tsa matjhabeng feela.
Hlokomela: Ka kopo boha tataiso ya Melao ya SARS ya Tefo mabapi le lesedi le leng le mabapi le mekgwa ya tefo.